### Beslutninger

Sagens behandling blev udsat i byrådets møde den 29. oktober 2025, da sagen afventer notat.

###

.

### Resume

Med den nationale boligaftale fra 2021 blev ”Fonden for blandede byer” etableret. Hovedformålet med fonden er at bidrage til flere billige almene boliger for hermed at modvirke den stigende tendens til social opdeling i byerne.

Fonden består af en række nationale puljer der udmøntes som hhv. tilskud og lån på baggrund af konkrete ansøgninger fra enten kommuner eller almene boligorganisationer, evt. i samarbejde med den relevante kommune.

Blandt puljerne er det muligt at ansøge om grundkøbslån. Grundkøbslånet er tiltænkt som en muliggørelse af, at boligorganisationer kan opkøbe byggegrunde i områder med høje grundpriser. Tildeling af midler via grundkøbslånspuljen er betinget af, at grundkøbslånet medfølges af en kommunal medfinansiering.

Da grundkøbslånspuljen potentielt kan bidrage til at etablere almene boliger på kommunale grunde med høje grundpriser, anmodes i indstillingen om at Teknik og Miljø bemyndiges til at anvende indtil 30 mio. kr. ved allerede afsatte midler til grundkapital.

### Beslutningspunkter

Det indstilles:

At 1) [adresse] arbejder for at realisere flere billige almene boliger gennem anvendelse af puljemidler fra ”Fonden for blandede byer”.

At 2) Teknik og Miljø bemyndiges til at anvende indtil 30 mio. kr. til medfinansiering af grundkøbslån til dyre grunde. Midlerne hertil finansieres via allerede afsatte midler til grundkapital.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 16-09-2025

Kasper Koch: 12

Fremsendes til [adresse] med bemærkning, at Magistraten i mødet den 16. september 2025 anbefaler, at byrådet tiltræder Magistratsafdelingen for Teknik og Miljøs indstilling af 16. juni 2025.

Socialistisk Folkeparti ønskede ført til referat, at der bør ses på fordeling mellem antallet af almindelige boliger og ungdomsboliger, og at beløbet, der er afsat i sagen om ”Puljer under Fonden for blandede byer” burde være større.

Robert Brandt og Åge Østergaard deltog ikke i sagens behandling..

Udvalg: [adresse]

Dato: 24-09-2025

Kasper Koch: 10

Fremsendes til Teknisk Udvalg til behandling i henhold til beslutning i byrådets møde den 24. september 2025.

Sagen blev behandlet sammen med sag 9.

Udvalg: Teknisk Udvalg

Dato: 22-10-2025

Kasper Koch: 2

Werner Madsen og Jan Iversen kunne tiltræde indstillingen i overensstemmelse med Magistratens anbefaling.

Gerda Brandt og Ronny Nissen kunne tiltræde indstillingen med forbehold for beslutningspunkt 2.

Birthe Thygesen kunne tiltræde indstillingens beslutningspunkt 1 men ikke beslutningspunkt 2.

Åge Østergaard og Troels Simonsen tog forbehold.